ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_ հունիսի 2021 թվականի N - Լ

«ԳՈՎԱԶԴԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԵՎ «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱ­ԲԵՐ­ՅԱԼ ՀԱՅԱՍ­ՏԱ­ՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱ-ՑՈՒՄՆԵՐ ԵՎ ՓՈ­ՓՈ­ԽՈՒ­ԹՅՈՒՆ ԿԱՏԱՐԵԼՈՒ ՄԱՍԻՆ» ՀԱ­ՅԱՍՏԱՆԻ ՀԱՆՐԱՊԵՏՈՒ­ԹՅԱՆ ՕՐԵՆՔՆԵՐԻ ՆԱԽԱԳԾԵ­ՐԻ ՓԱԹԵԹԻ ՎԵՐԱԲԵՐՅԱԼ ՀԱՅԱՍ­ՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅԱՆ ՄԱՍԻՆ

--------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահմանադրական օրենքի 77-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Հավանություն տալ «Գովազդի մասին» օրենքում լրացում կատարելու մասին» և «Վարչական իրավախախտումների վերաբերյալ Հայաստանի Հան­րա­պետության օրենսգրքում լրացումներ և փոփոխություն կատարելու մասին» Հա­յաստանի Հանրապետության օրենքների նախագծերի փաթեթի (*Պ-953-28.04.2021-ՏՀ-011/0*) վերաբերյալ Հայաստանի Հանրապետության կառավա­րու­թյան առաջարկությանը:

2. Հայաստանի Հանրապետության կառավարության առաջարկությունը սահմանված կարգով ներկայացնել Հայաստանի Հանրապետության Ազգային ժողովի աշխատակազմ:

Հայաստանի Հանրապետության

ՎԱՐՉԱՊԵՏ Ն. ՓԱՇԻՆՅԱՆ

2021թ. հունիսի

Երևան

«ԳՈՎԱԶԴԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱ­ՍԻՆ» ԵՎ «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱ­ԲԵՐ­ՅԱԼ ՀԱ­ՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ­ՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱ­ՅԱՍՏԱՆԻ ՀԱՆ­ՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵ­ՐԻ ՓԱԹԵԹԻ (*Պ-953-28.04.2021-ՏՀ-011/0*) ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ­ՊԵՏՈՒ­ԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅՈՒՆԸ

«Գովազդի մասին» օրենքում լրացում կատարելու մասին» և «Վարչական իրավա­խախ­տումների վերաբերյալ Հայաստանի Հանրապետության օրենսգրքում լրացումներ և փոփո­խու­թյուն կատարելու մասին» օրենքների նախագծերով առաջարկվում է սահմանել, որ՝ Հա­յաստանի Հան­րա­պե­տություն մուտք գործող և շահագործվող տրանսպորտային միջոցների, երկաթուղային տրանսպորտի և դրանց կցորդների վրա թույլատրվում է տեղադրել միայն այդ միջոցի տնտե­սական գործունեություն իրականացնողի անվամբ, գտնվելու վայրի և այլ կոնտակային տվյալ­ների վերաբերյալ տեղեկություններ, եթե այլ բան նախատեսված չէ միջ­ազգային պայ­մա­նագ­րով կամ օրենքով: Այդ հիմքով առաջարկվում է սահմանել համապա­տասխան պատասխանատվության միջոցներ՝ վարչարարությունն իրա­կա­նացնելու պարտա­կա­նությունը դնելով Հայաստանի Հան­րա­պետության մաքսային մար­մինների վրա:

Նախագծերին կից ներկայացված հիմնավորման մեջ, որպես նախագծերի ընդունման նպատակ, նշված է, որ՝ նախագծի նպատակն է ոչ միայն կանոնակարգել տեղեկատվության և գովազդի տեղադրումը տրանսպորտային միջոցների վրա, այլ նաև օրենսդրությամբ **բացառել այն տրանսպորտային միջոցների մուտքը** Հայաստանի Հանրապետության սահման, որոնց վրա տեղադրված տեղեկատվությունը և գովազդը կհակասեն օրենքին:

Այդ կապակցությամբ Հայաստանի Հանրապետության կառավարությունը հայտնում է.

1. Նախագծերի հիմնական նպատակը, մասնավորապես՝ առկա այն խնդիրը, որի լուծ­մանն է միտված ներկայացված նախագծերը, նախագծերին կից ներկայացված հիմնա­վորման մեջ ամբողջությամբ բացահայտված չէ, ուստի եթե նախագծերի բուն նպատակը անվտանգ երթևեկության ապահովումն է, ապա տրանսպորտային միջոցներում և երկա­թուղային ու ջրային տրանսպորտում գովազդի տեղադրման կարգը հաստատված է Հայաս­տանի Հան­րա­պետության կառավարության 2005 թվականի նոյեմբերի 24-ի **«Տրանս­պոր­տային միջոց­ներում և երկաթուղային ու ջրային տրանսպորտում գովազդի տեղադրման կար­գը հաս­տա­տելու մասին»** թիվ 2137-Ն որոշմամբ, որով սահմանված պահանջները նպատակ են հետա­պնդում ապահովելու ճանապարհային երթևեկության անվտանգությունը՝ թույլատրելով գովազ­դի տեղադրումը տրանսպորտային միջոցի կոնկրետ մասերում և արգե­լելով այնպիսի գովազդի տեղադրումը, որն, օրինակ, կսահմանափակի վարորդի տեսա-դաշտը։ Նշված կարգի խախտման գործերը քննում է Հայաստանի Հանրապետության ոստի­կանությունը: Այս տեսանկյունից նախագծերով առաջարկվող կարգավորումները որևէ առնչություն չունեն ճանապարհային երթևեկության անվտանգության հետ, քանի որ դրանք վերաբերում են գովազդի **բովանդակությանը**՝ կապված տնտեսական գործունեություն իրա­կանացնողի տվյալների հետ և դուրս են Հայաստանի Հանրապետության ոստիկանության խնդիրների ու լիազորությունների շրջանակից։

2. Նախագծերով ընտրված գործիքակազմը փաստացի չի համապատասխանում և այդ միջոցներով հնարավոր չէ հասնել նախագծերի առջև դրված նպատակի իրականացմանը, քանի որ՝ նախագծերով սահմանվող, Հայաստանի Հանրապետության մուտք գործող և շա­հագործվող տրանսպորտային միջոցների վրա փակցված տեղեկատվությանը առաջա­դրվող պահանջներին, տրանսպորտային միջոցների չհամապատասխանելու դեպքում, ըստ նախա­գծերի, այդ տրանսպորտային միջոցների վարորդները ենթակա են միայն վարչական պա­տաս­խանատվության՝ Հայաստանի Հանրապետության մաքսային մարմինների կողմից իրա­կա­նացված վարչական վարույթի արդյունքում և սույն նախագծերով այդ տրանսպոր­տային միջոցների Հայաստանի Հանրապետության սահման մուտքը արգելող որևէ կար­գա­վորում նախատեսված չէ:

3. Նախագծերում անդրադարձ չի կատարվել այդ տրանսպորտային միջոցների վրա փաքցված պատկերների թույլատրելիության չափորոշիչներին և չի սահմանվել որևէ սահ­մա­­նափակում այդ համատեքստում, մինչդեռ նման իրավակարգավորում նախատեսելու պա­­րագայում անհրաժեշտ է համապարփակ անդրադառնալ այդ խնդրի բոլոր ասպեկտ­ներին:

4. Մաքսային մարմինների գործառույթների շրջանակը սահմանված է «Եվրասիական տնտեսական միության մաքսային օրենսգրքի մասին» 11.04.2017թ. պայմանագրի 1-ին հավել­վածով հաստատված՝ Եվրասիական տնտեսական միության մաքսային օրենսգրքով և «Մաք­սային կարգավորման մասին» Հայաստանի Հան­րա­պետության օրենքով: Նշված իրա­վական ակտերով սահմանված գոր­ծա­ռույթները ընդհանուր առմամբ բաժանվում են 2 խմբի` անվտանգության ապա­հովման և ֆիսկալ: Ներկայացված նախագծերով մաքսային մարմին­ներին վերապահվող գործառույթը իր բնույթով չի բխում մաքսային մարմինների` օրենս­դրությամբ սահմանված գործառույթների շրջանակ­ներից:

«Մաքսային կարգավորման մասին» Հայաստանի Հան­րա­պետության օրենքի 9-րդ հոդ­­վա­ծով սահմանված են մաքսային մարմինների լիազորությունները։ Նույն հոդվածի 1-ին մասի 8-րդ կետի համաձայն՝ մաքսային մարմինները մաքսային գործի բնագավառում վարչական իրավա­խախ­տումների (մաքսային կանոնների խախտումների) գործերով իրա­կա­նացնում են վարչական վարույթ։

Հայաստանի Հան­րա­պետության մաքսային օրենսգրքի (ուժի մեջ է մտել 2001 թվակա­նի հունվարի 1-ին) 13-րդ բաժնով սահմանված են մաքսային կանոնների խախտումները և պատասխանատ­­վու­թյունը դրանց համար։

Հայաստանի Հան­րա­պետության վարչապետի 2018 թվականի հունիսի 11-ի թիվ 702-Լ որոշ­մամբ հաստատված հավելվածի 12-րդ կետով սահմանված են Հայաստանի Հան­րա­պետության պետական եկամուտների կոմիտեի գործառույթները։ Մասնավորապես, վերո­նշյալ կետի 29-րդ ենթակետի համաձայն՝ Կո­­միտեի գործառույթներն են մաքսային կանոն­ների խախտման վերաբերյալ գործերի վարույթ­ների իրականացումը։

Ելնելով վերոգրյալից՝ հայտնում ենք, որ տրանսպորտային միջոցի վրա տեղեկու­թյուն­ների և գովազդի տեղադրման կարգի խախտման վերաբերյալ վարչական իրավա­խախ­տում­ների վերաբերյալ գործերի (տրանսպորտային միջոցի վարորդի նկատմամբ, ով հա­տում է Հայաս­տանի Հանրապետության սահմանը) քննության իրավասությունը նախա­գծե-րով Հայաստանի Հան­րա­պետության պետական եկամուտների կոմիտեին վերապահելը չի բխում վերը նշված դրույթներից։

5. «Գովազդի մասին» օրենքում լրացում կատարելու մասին» Հայաստանի Հանրապե­տության օրենքի նախագծով ներկայացված նորմի կիրառումը հանգեցնելու է մի շարք ընթա­ցակարգային խնդիրների: Մասնավորապես` պարզ չէ, թե հսկողություն իրականաց­նող մարմինը.

1) կոնկրետ ինչն է հսկելու, հաշվի առնելով այն, որ հստակ սահմանված չեն գովազդի համար թույլատրելի չափանիշները,

2) ինչպես է հսկելու միջազգային պայմանագրով կամ օրենքով այլ բան նախատեսված լինելու հանգամանքը,

3) տվյալ տրանսպորտային միջոցի` Հայաստանի Հանրապետություն մուտք գործելու ժամանակ ինչպես է պարզելու` տվյալ տրանսպորտային միջոցը հետագայում Հայաստանի Հանրապետության տարածքում շահագործվելու է, թե ոչ,

4) նշված նորմի խախտման համար տրանսպորտային միջոցի վարորդին պատասխա­նատ­­վության ենթարկելուց հետո ինչ գործողություններ են իրականցվելու հսկողություն իրա­կա­նացնող մարմնի և պատասխանատվության ենթարկված անձի կողմից, մասնավորապես` պետք է արդյոք վերացվեն խախտման օբյեկտ հանդիսացող տեղեկությունները, թե ոչ,

5) ի՞նչ միջոցներով և եղանակներով պետք է պարզի, թե Հայաստանի Հան­րա­պե­տության մուտք գործող և շահագործվող տրանսպորտային միջոցների վրա փակցված տե­ղե­կատվությունը արդյո՞ք հանդիսանում է այդ տրանսպորտային միջոցի տնտե­սական գոր­ծունեություն իրականացնողի անվանումը, գտնվելու վայրը կամ այլ կոնտակային տվյալ­, թե՞ ոչ, քանի որ այդ ամենը հաճախ գրված է լինում օտարալեզու տարբերակով և հնա­րավոր չէ մաքսային անցակետերում այդ ամենը պարզելը:

6. Նախագծերի ուժի մեջ մտնելու դրույթները հարկ է վերանայել, նկատի ունենալով, որ «Նորմատիվ իրավական ակտերի մասին» օրենքի 23-րդ հոդվածի 2-րդ մասի համաձայն՝ նորմատիվ իրավական ակտն ընդունելու իրավասություն ունեցող մարմինը պարտավոր է նախատեսել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ, եթե ակտով սահմանվում են այնպիսի իրավակարգավորումներ, որոնց համար անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վար­քագիծը համապատասխանեցնելու սահմանված պահանջներին:

Ամփոփելով վերոգրյալը՝ Հայաստանի Հան­րա­պետության կառավարությունը գտնում է, որ նախագծերի ընդունումը ներկայացված տեսքով ընդունելի չէ և նախագծերին հնա­րա­վոր է անդրադառնալ միայն նշված խնդիրները կանոնակարգելու դեպքում:

ԵԶՐԱԿԱՑՈՒԹՅՈՒՆ

«Գովազդի մասին» օրենքում լրացում կատարելու մասին» և «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ և փոփոխություն կատարելու մասին» ՀՀ օրենքների նախագծերի՝ ՀՀ պե­տա­կան բյուջեի եկամուտ­ների էական նվազեցման կամ ծախսերի ավելացման վերաբերյալ

Նախագծերով, մասնավորապես, առաջարկվում է սահմանել, որ Հայաստանի Հան­րա­պե­տություն մուտք գործող և շահագործվող տրանսպորտային միջոցների, երկաթուղային տրանսպորտի և դրանց կցորդների վրա թույլատրվում է տեղադրել միայն այդ միջոցի տնտե­սական գործունեություն իրականացնողի անվամբ, գտնվելու վայրի և այլ կոնտակային տվյալ­ների վերաբերյալ տեղեկություններ, եթե այլ բան նախատեսված չէ միջազգային պայ­մա­նագ­րով կամ օրենքով:

Հաշվի առնելով վերոգրյալը՝ հայտնում ենք, որ նախա­­գծերի ընդու­­նումը չի հանգեցնի ՀՀ պետա­կան բյուջեի եկամուտների նվազեցման և ՀՀ պետական բյուջեի ծախսերի ավելացման: